**Бөлімі:** Тіл дамыту  
**Білім беру саласы:** «Қатынас»  
**Тақырыбы:** Көңілді қыс  
**Мақсаты:** Қыс мезгілі туралы түсініктерін кеңейту. Өзіне тән ерекшеліктерін ажырата білуге, өз ойын толық жеткізе білуге үйрету. Қысқы ойындарға қажетті құралдарды атау. Табиғатты аялауға, әсемдікті сезініп, көре білуге тәрбиелеу.  
**Әдіс - тәсілдері:** Әңгімелесу, түсіндіру, сұрақ – жауап, көрсету, ғажайып сәт, ойын, сергіту сәті.  
**Көрнекілігі:** Мазмұнды суреттер, аққала, ойынға қажетті заттар.

*Тәрбиеші:* Балалар, күн суық болса да, біздің жүрегіміз жылы. Жылуымызды жан - жағымызға беріп, жылулық шеңберін құрып, келген қонақтарымызбен амандасайық.

Музыка   
Ауадан қуат алайық,

Алақанға салайық.

Жерден нәр алайық.

Алақанға салайық,

Күннен шуақ алайық,

Алақанға салайық,

Күн шуағын қонақтарға сыйлайық.  
*Тәрбиеші:* Балалар, мына жұмбақты мұқият тыңдап, шешуін айтыңдаршы.

Слайд

1. Шанамен зырғып желетін,  
   Коньки, шаңғы тебетін,  
   Аққала жасап ойнайтын,  
   Қай мезгіл деп ойлайсыңдар балалар?

*Балалар:* Қыс мезгілі

**Слайд**

* Қазір қай жыл мезгілі?
* Қыста не жауады?

**Мирослав** *Қыста ғана болады,*

*Ұстасаң қолың тоңады.* ***Қар***

* Күн қандай болады?

**Музыка**

* Суық, аяз, боран болады.

*Кім жұмбақ жасырады?*

*Бала:* Қолы жоқ, сурет салады,

Тісі жоқ, тістеп алады. (аяз)

*Тәрбиеші:* Қатты аяз болып, тоңғанда не істейміз?  
(Қолдарын қусырап, аяқтарын топырлатады)

*Тәрбиеші:* Ендеше, боран соққанын қимылмен қалай көрсетеміз?  
( Балалар қолдарын жоғары көтеріп, гуілдейді)  
  
*Тәрбиеші:* Ал, күн шыққанда не істейсіңдер?  
(Алақай, деп қолдарын көтереді)

* Балалар не тебеді?

Балалар шаңғы, коньки тебеді.

* Балалар немен сырғанайды?

Балалар шанамен сырғанайды.

* Балалар немен ойнайды?

Қармен ойнайды.

**Сергіту сәті**

**Музыка**

Аяқпенен топ-топ,

Қолымызбен хлоп- хлоп

Бір оңға, бір солға,

Айналамыз кел мұнда

* ***Балалар мына жұмбақтың шешуін кім айтады.***

Шелек қалпақ басында,  
Сәбіз екен танауы.  
Қыста қардан жасалар,  
Тауып көрші сен оны.  
(аққала)

Сонымен, балалар қардан не жасайды?

* Қардан аққала жасайды. Ал, қар қандай болады? (Қарды балаларға көрсетеді)

*Тәрбиеші:* Қане, барлығымыз қарды қолмен ұстап көрейік.  
Балалар қарды қолмен ұстап көреді.  
*Тәрбиеші:* Қардың түсі қандай?  
*Балалар:* Ақ  
*Тәрбиеші:* Қар мұздай ма, жылы ма?  
*Балалар:* Мұздай  
*Тәрбиеші:* Аққала неше бөліктен тұрады?  
*Балалар:* Үш бөліктен тұрады  
*Тәрбиеші:* Оның бөліктерінің пішіндері қандай?  
*Балалар:* Дөңгелек  
***Ғажайып сәт./Осы кезде аққала келеді/ музыка***  
**Аққала:** Сәлеметсіңдер ме, балалар! Мен сендермен ойнауға, сендердің өнерлеріңді тамашалауға келдім. Мына сандықшаның ішінде сендерге арналған сыйлықтарым бар.  
*Тәрбиеші:* Кел төрлет, сен туралы айтып отыр едік. Балалар, қонаққа не келді?  
*Балалар:* Аққала  
**Аққала:** Балалар, мен сендермен ойын ойнағым келіп тұр.  
**«Қар жинау» ойыны**  
*Ойын шарты:* Қар ерімей тұрып, шелекке тез жинау.

**Ойын «Дос іздеймін»**

(«Бәрін қос» сиқыршысының суретін іледі.)

-Енді бізге «Бәрін қос»сиқыршысы келді,ол нысан дарды бір-бірлерімен қосып,дос іздеуді сұрайды.

(бала-шана,балалар-аққала,бала-коньки,үлкендер-

шаңғы,қар-ағаш т.б.)

*Тәрбиеші:* Жарайсыңдар, бәрекелді! Балалар, бізге аққаламыз құр келмепті, тапсырмалар ала келіпті.  
**Аққала:**

1тапсырма: Мына сурет бойынша кім әңгіме құрастырып, айтып береді.   
 Қыс мезгілі. Қыста күн суық, аяз болады, боран соғады. Қар жауады. Балалар шаңғы, коньки тебеді. Шанамен сырғанайды. Аққала жасайды.   
2. Тапсырма: Кім қыс туралы тақпақ біледі? (Балалар тақпақтар айтады)  
Мансур: Қыс мезгілі көңілді, Нурали: Қар жауғанда топ бала,  
 Аспаннан ақ қар төгілді. Соқты қардан аққала.  
 Шанамен біз ойнаймыз, Мұрны сәбіз, үп - үшкір,  
 Шаңғы теуіп сырлаймыз. Көзі көмір, қап - қара.  
Айнура: Далада қар борайды, Санжар: Қыста қармен ойнаймыз,  
 Ақ мамыққа орайды. Қызыққа біз тоймаймыз   
*Тәрбиеші:* Жарайсыңдар, балалар. Ендеше бойымызды жазайық.

**Аққала сергіту сәтін балалармен бірге жасайды.**

Аққаламызға суретін құрап берейік.  
**Ойын: «Аққала құрастыру»**  
**Аққала:** Жарайсыңдар балалар, менің тапсырмаларымды орындадыңдар! Рахмет! Балалар, сендер өте ақылды, өнерлі, тапқыр екенсіңдер! Топтарың ыстық екен, мен жылы жерде көп тұра алмаймын, еріп бара жатырған сияқтымын. Еріп кетпей тұрғанда, қайтайын. Өзіммен бірге алып келген сандықшамдағы сыйлықтарымды берейін. Жақсы балалар мен сендермен қоштасамын, келесі жыл кездескенше сау болыңдар!  
*Тәрбиеші:* Балалар аққаламен қоштасайық!(Аққала шығып кетеді)  
**Қорытынды:** Балалар, бүгін біз жылдың қай мезгілі туралы әңгімелестік?  
Қыс мезгілі  
Бізге бүгін қонаққа не келді?  
Аққала  
Барлығымызға ұнады ма?  
Иә

**Тәрбиеші:** *Балалар, сендер өздерінің қөңіл- күйлеріңді мына аққалалар арқылы білдіресіңдер. Міне, қөңілді және көңілсіз аққала. Қазір, сендердің қөңіл- күйлеріңді білемін. Қане, бір- бірден келіп алыңдар.*

* *(Баланың атап, қандай қөңіл- күйде екенін айтады.)*  
  Жарайсыңдар, балалар, енді келген қонақтарымызбен қоштасайық.

**«Жүректен - жүрекке»:**  
Қол ұстасақ бәріміз,  
Жарасады сәніміз.  
Көріскенше күн жақсы,  
Сау болыңыз бәріңіз!